Lav et referat af nedenstående tekst:

Tekst:
Med 6306 solgte billetter har årets festivalweekend i Arena Nord i Frederikshavn endnu en gang sat deltagerrekord. Det fortæller Arena Nords direktør Per Malmberg. Arena Nords festivalweekend består af tre selvstændige festivaler med fælles billet: Nordic Ink Festival, Nordic Brew Festival og Nordic Dart Festival. Det var med en vis spænding over, hvor mange tilskuere, der ville vende tilbage efter coronatiden, fortæller Per Malmberg, men alle bekymringer viste sig at være ubegrundede. - Det viste sig jo, at folk havde virkelig lyst til at komme afsted. Vi er overraskede over rekorden og selvfølgelig meget glade for den, siger han. Den stigende interesse kunne i år især ses på Nordic Dart Festival, hvor der på deltagerlisten var 150 spillere på 46 baner. Coronaskrækken blev væk Per Malmberg ser ikke, at coronatiden har ændret grundlæggende på de besøgendes interesse. - Folk har været forsigtige, men det har generelt set ud som tidligere. Så det er tydeligt, folk gerne vil tilbage til en mere normal tid, siger direktøren, som krydser fingre for den nuværende smittestigning ikke får betydning for de kommende måneder, hvor der ventes tusindvis af gæster til arrangementer i Arena Nord. Det var tiende gang, tatovørfestivalen løb af stabelen, syvende gang for ølfestivalen og tredje gang, dartfestivalen fandt sted, og konceptet fungerer godt, lyder det fra Arena Nords direktør. - Folk synes, det er fascinerende, man kan købe én billet og så være aktiv eller tilskuer til tre forskellige festivaler, siger Per Malmberg. Større festivaler i vente Det er de mange tilbud, der er Arena Nords force, vurderer direktøren, og de tre festivaler skulle gerne vokse endnu mere de kommende år. - Der er nogle deltagere, der ikke har kunnet være med i år, fordi coronatiden har fyldt alles kalender op med de ting, der har været aflyst i lang tid, siger han og giver Skagen Bryghus som eksempel. - De har haft generalforsamling i samme weekend og kunne derfor ikke være med. Det er vi rigtig kede af men regner da med, de er med igen næste år, lyder det fra Per Malberg.

Referat:
Deltagerantallet satte endnu en gang rekord ved de seneste dages festivaler i Arena Nord i Frederikshavn.